માનવમિત્ર,નવી દિલ્હી:દિલ્હીને સંપૂર્ણ રાજ્યનો દરજ્જો આપવો તે મામલે કોંગેસ અને આપ વચ્ચે જોરદાર જીભાજોડી અને ઘર્ષણ ચાલી રહ્યું છે આ મુદ્દો થમવાનું નામ જ નથી લેતો.હવે આ વિવાદમાં દિલ્હીનાં પૂર્વ સીએમ શીલા દીક્ષિતે પણ ઝુકાવ્યું છે તેમને રવિવારે સીધો અરવિંદ કેજરીવાલ પર નિશાન સાધતાં કહ્યું હતું કે પૂર્ણ રાજ્યનો મુદ્દોએ કામ નહિ કરવાનું એક માત્ર બહાનું છે.તેમની આ ટીકાનો કેજરીવાલે જવાબ આપતાં જણાવ્યું હતું કે,હું શીલા દીક્ષિતને મોદીનાં રાજમાં દિલ્હીમાં સરકાર ચલાવવનો પડકાર આપું છું.